***ISTANBUL 025-2024***

|  |  |
| --- | --- |
| **17.09.utorak** | Okupljanje grupe u zračnoj luci Split u 19:00 sati. Prijava na let za Istanbul u 21:10 sati. Slijetanje u zračnu luku u Istanbulu predviđeno je u 24:00 sata. Ukrcaj u autobus i odlazak do hotela. Smještaj u hotel. Noćenje. |
| **18.09.srijeda** | Kasniji doručak. Odlazak u razgled ***Istanbula*** u pratnji lokalnog vodiča: razgled ***Plave džamije,*** najveličanstvenije džamije u Istanbulu. Pravo ime joj je *džamija Sultana Ahmeda*, a naziv *Plava džamija* je dobila zbog prekrasnih plavih, zelenkastih i bijelih pločica na nižim zidovima džamije; ***Aja Sofija – Crkva Sv. Mudrosti***, najpopularnija turistička atrakcija Istanbula i odnedavno opet džamija (moguće ju je vidjeti samo s galerije); ***Topkapi palača*** – kompleks palača u kojem su preko 400 godina vladali otomanski sultani, a danas je pretvorena u muzej; ***Hipodrom*** koji je nekoć služio za konjske trke, a danas je memorijalni trg s impozantnim obeliscima; ***bazilika Cisterna***, poznata i pod nazivom *Utonula palača*, najveća od nekoliko stotina antičkih rezervoara vode koji još uvijek leže ispod Istanbula – svakako najneobičnija turistička atrakcija u gradu. Nakon razgleda slobodno vrijeme za osobne programe. Noćenje. |
| **19.09.četvrtak** | Doručak. Odlazak javnim gradskim prijevozom s voditeljem putovanja do jednog od najpoznatijih dijelova Istanbula – ***Trga Taksim*** i ***Ulice oslobođenja*** – *Istiklal Caddesi* u kojoj se nalaze mnogobrojne trgovine, klubovi i restorani. Orijentacijski razgled centra Istanbula, te slobodno vrijeme za osobne programe i uživanje u nekom od velikog broja pubova ili barova uz tradicionalnu nargilu. Poslijepodne preporučamo posjet ***Kapali čaršiji –*** ***Grand Bazaaru***, najvećoj tržnici na svijetu s više od 5.000 trgovina, poznatih po prodaji zlata, tkanina, keramike i suvenira. Noćenje. |
| **20.09.petak** | Doručak. Posjet Sulejmaniji – jedna od najljepših istanbulskih džamija koju je gradio poznati arhitekt Sinan po nalogu Sulejmana Veličanstvenog, čiji se mauzolej nalazi unutar džamije. U dogovoreni sat odlazak na krstarenje Bosporom u pratnji lokalnog vodiča. Tijekom plovidbe možete uživati u pogledu na carske palače, ljetnikovce i tvrđave koje su gradili osmanski velikodostojnici, paše i veziri. Dolmabahce – posljednja rezidencija turskih sultana iz 19 st. Razgled ove impozantne građevine izgrađene u baroknom stilu svakako će vas impresionirati svojom pričom o novijoj turskoj povijesti. Fakultativno mogućnost odlaska na večeru uz show u restoranu Sultana's 1001 noć. Noćenje. |
| **21.09.subota** | Doručak. U pratnji lokalnog vodiča posjet azijskom dijelu grada. Vožnja autobusom Bosporskim mostom, jednim od dva viseća mosta koji spajaju Europu i Aziju. Odlazak do Camidza vidikovca odakle se pruža prekrasan pogled na Zlatni rog – srce Istanbula. Posjet Camlica džamiji – najvećoj džamiji u Turskoj koja može primiti do 63.000 vjernika. Poslijepodne javnim gradskim prijevozom odlazak do Misir Carsisi – Misir Čaršije – egipatska tržnica na kojoj ima mnoštvo začina, mirisa i boja. Ovdje ćete moći kupiti neki od mnogobrojnih mirisnih začina i čajeva, te doživjeti istinski duh starog Istanbula. Noćenje. |
| **22.09.nedjelja** | Ranija odjava iz hotela. Transfer do zračne luke. Prijava na let za Split u 5:10 sati po lokalnom vremenu. Dolazak u splitsku zračnu luku oko 6:00 sati po hrvatskom vremenu. |

**CIJENA ARANŽMANA**:

26 – 30 putnika 699,00 €

22 – 25 putnika 725,00 €

**uplata rezervacije**: **250,00 eura** – promjenjiva stavka ovisna o cijeni zrakoplovne karte

**nadoplata za 1/1 sobu**: 190,00 eura

**Program uključuje:** prijevoz zrakoplovom Split – Istanbul – Split s uključenim zrakoplovnim pristojbama, 1 kom. ručne prtljage do 8 kg i 1 kom predane prtljage do 23 kg, transfere aerodrom – hotel – aerodrom, smještaj u hotelu 4\* u centru Istanbula na bazi noćenja s doručkom (buffet), razgled Istanbula u pratnji lokalnog vodiča, krstarenje Bosporom s uključenim transferom i lokalnim vodičem, posjet azijskom dijelu grada s uključenim prijevozom i lokalnim vodičem, jamčevinu za turistički paket aranžman, putno zdravstveno osiguranje Generali, osiguranje od posljedica nesretnog slučaja, voditelja putovanja i organizaciju putovanja.

**Program ne uključuje:** ulaznice za Topkapi palaču s haremom – 50,00 €, baziliku Cisternu – 20,00 €, Aja Sofiju 25,00 €, Dolmabahce palaču 35,00 €, večeru sa uključenim pićem uz show u restoranu Sultana's 1001 noć – 50,00 €, karte javnog gradskog prijevoza, troškove koji nisu predviđeni programom kao i troškove osobne prirode.

**Preporuka:** uplata police rizika od otkaza putovanja 23,00 eura (plativo isključivo prilikom uplate rezervacije)

 POTREBNA JE VAŽEĆA PUTOVNICA VALJANA MIN. 6 MJESECI OD DATUMA POLASKA NA PUTOVANJE